《抱拙以三通鼓为韵见寄次韵》
宋代·胡仲弓

夜阑缺月浸寒潭，乱山倒影空中涵。
此时万籁寂无语，碧云郁中如晴岚。
可人已趁春风去，举杯中影成三三。
割席赋诗斗击钵，舟中醉卧推枕函。
红尘眯目空相蒙，千金市骏轻花骢。
保如浓墨恣挥洒，笔锋扫退江文通。
锦绣丛中燕莺侣，惜花爱作风光主。
何如挥尘共清谈，朝访安石暮夷甫。
焚香烧烛恣狂吟，管甚冬冬催五鼓。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。